שלום.  עבה"ט ועיין שם סימן מ"ט ליישב דברי המ"מ סוף הל' חנוכה דמה שכ' הרמב"ם דלנ"ח מוכר כסותו הוא כ"ש מד' כוסות דמה כ"ש הוא דהא ד' כוסות נמי פרסומי ניסא איכא וכן הקשה הלח"מ והא"ז וכת' ליישב דהא דאמרינן דעדיף מקידוש היום אף על פי שהוא עדות על בריאת העולם מכל מקום הוא רק בביתו משא"כ נ"ח שמדליק מבחוץ ואיכא פרסום הנס לציבור ומה"ט הוי כ"ש מד' כוסות ולכן שפיר פסק המג"א דלדידן שמדליקין מבפנים לא אמרי' האי דינא דחנוכה ולא נאמרו אלא בזמן שמדליקין מבחוץ עיין שם ובמחכ"ת אגב שיטפא רהיט ליה וכ"כ בשם המג"א דהמג"א לא כ"כ אלא אהא דאמרינן דנר שבת קודם משום שלום ביתו דפירוש מדליקין בפנים יקנה נ"ח כו' כמ"ש אבל לא בא לגרוע עדיפות נ"ח כלל בשביל הדלקה בפנים ואדרבה משמע מדבריו דלענין דעדיף מקידוש היום ויין להבדלה אף עתה הדין כן: